James Bond: Zajtrajšok nikdy nezomiera

James Bond: Zajtrajšok nikdy nezomiera alebo Zajtrajšok nikdy nezomiera () je britsko-americký špionážno-akčno-dobrodružný triler z roku 1997, ktorý režíroval Roger Spottiswoode. Ide o v poradí osemnástu oficiálnu bondovku v ktorej hlavnú úlohu agenta 007 hrá Pierce Brosnan po druhýkrát. Ide o tretiu oficiálnu bondovku, ktorá nešla podľa knižnej predlohy Iana Fleminga.

 Dej 
Titulky hlásili: „Britskí námorníci zavraždení“. Britskú vojnovú loď HMS Devonshire podľa všetkého potopili britskí pilótoví stíhači. Ako prvá túto správu priniesla Carver Media Group biznismena Eliota Carvera (Jonathan Pryce). Žeby zhoda okolností? M si tým nebola taká istá, najmä keď stopa falošného signálu, ktorý Devonshire zachytila, viedla k jednej z Carverových družíc. Bonda (Pierce Brosnan) teda vyslali, aby Carvera preveril a zistil ako sa veci v skutočnosti majú. Neskôr sa stretol sa svojou starou láskou Paris (Teri Hatcher), ktorá sa medzitým stala Carverovou ženou. Pri misii v Saigone mu pomáhala čínska agentka Wai Lin (Michelle Yeoh).

 Fakty a zaujímavosti 
 Natáčalo sa vo Francúzsku, Nemecku, Thajsku, USA a v Pinewood Studios v Londýne, Eon Studios v Hertfordshire a vo Fox Studios Baja v Mexiku.
 Film sa začal nakrúcať 1. apríla 1997.
 Bondovka bola venovaná producentovi Albert R. Broccolimu, ktorý zomrel rok pred premiérov.
 Film bol uvedený vo Veľkej Británii s najvyššími trojdňovými výťažkami, aké kedy film o Jamesovi Bondovi do tej doby dosiahol, a dokonca zatienil uvedenie filmu Zlaté oko, ktoré bolo v novembri 1995.
 Podľa tohto filmu bola urobená aj prvá herná bondovka od spoločnosti Electronic Arts, ktorá vyšla v roku 1999 na PlayStation.

 Postavy 
 Elliot Carver: tento britský mediálny magnát sa rád verejnosti predvádzal ako ľudomil milujúci podnikanie a nezávislosť. No v skutočnosti bol pre zvýšenie moci a dominancie svojej mediálnej ríše ochotný urobiť čokoľvek.
 Wai Lin: Mi6 nebola jediná tajná služba, ktorá sa zaujímala o Elliota Carvera, rovnako aj čínska vláda. Tá vyslala svoju špičkovú agentku, aby odhalila tajomstvo jeho organizácie. Po začiatočnej nedôvere sa medzi Bondom a Wai Lin vytvorilo takmer telepatické porozumenie. Vďaka dokonalému ovládaniu rôznych bojovým umení dávala prednosť samostatnej práci, až kým nestretla Bonda.
 Paris Carver: „Vždy som chcel vedieť, čo by som asi cítil, keby som ťa znova uvidel,“ povedal Bond. Čoskoro dostal odpoveď „štipľavú facku na líce“. Pred rokmi totižto zlomil Paris srdce a ona sa utešila sobášom s Carverom. Jej srdce však stále horelo pre Bonda a on nikdy nezabudol na ženu, ktorá sa mu dostala tak pod kožu.
 Stamper: každý tyran potrebuje na špinavú prácu tvrdého muža a Carver si vybral veľmi dobre. Išlo o psychopatického kulturistu Stampera, ktorý ovládal okrem zabíjania aj mučiace spôsoby čakra.
 Henry Gupta: znalosti tohto „technologického teroristu“ boli pre Carverove plány mimoriadne dôležité. Tento potichu hovoriaci muž bol z rôznych dôvodov najnebezpečnejším z Carverových ľudí.
 Dr. Kaufman: majster vraždy z Nemecka, kňaz bolesti. Zdanie nebezpečnosti ešte umocňovalo jeho vypracovaná zdvorilosť a pokojnosť.  Na Carverovu žiadosť zabil Paris, ale Bond nedovolil, aby jej smrť zostala nepomstená.

 Galéria 

 Referencie 

 Iné projekty 

 Externé odkazy 
 James Bond: Zajtrajšok nikdy nezomiera na oficiálnej stránke 




 James Bond: Zajtrajšok nikdy nezomiera v MGM 
 James Bond: Zajtrajšok nikdy nezomiera v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1997
Kategória:Britské filmy
Kategória:Filmy USA